حارث بن ابی شمر

حارث بن ابی شمر غسانی، غساسنہ کا بادشاہ، جو شام کے علاقے میں حکمرانی کرتا تھا، آل عوف بن عمرو بن عامر کے خاندان سے تھا اور رومیوں کا حلیف تھا۔
 نسب 
یہ حارث بن ابی شِمر ہے اور ابو شمر کا اصل نام جبلة تھا۔ ان کا نسب یوں ہے:
حارث بن أبي شمر (جبلة) بن الحارث بن ثعلبة بن عمرو بن جفنة بن عمرو مُزيقياء بن عامر ماء السماء بن حارثة الغطريف بن امرئ القيس بن ثعلبة بن مازن بن الأزد۔
ان کے والدہ کی نانی ماریہ بنت أرقم تھیں، جو ذاتُ القِرطَین کے لقب سے مشہور تھیں۔ ان کا نسب بھی ثعلبة بن عمرو بن جفنة سے جا ملتا ہے۔كتاب جمهرة أنساب العرب، لعلي بن أحمد بن سعيد بن حزم الأندلسي، المكتبة الشاملة. 
 مختصر تعارف 

جب جسٹینیان نے 527ء میں رومی سلطنت کا تخت سنبھالا، تو حارث بن ابی شمر کی قیادت میں عرب قبائل متحد ہو گئے۔ 529ء سے 569ء تک وہ شام کے بادشاہ رہے اور رومی سلطنت کے زیرِ حفاظت حکمرانی کرتے رہے۔ غساسنہ کا یہ خاندان رومی سلطنت کے وفادار رہا اور اس کی حمایت میں سرگرم رہا۔

 معرکۂ عَینِ أَباغ 
حارث بن ابی شِمر نے المناذرہ کے بادشاہ نعمان بن ماء السماء کے خلاف ایک جنگ لڑی، جس میں اپنے دو بیٹوں کو کھو دیا، لیکن اس کے باوجود نعمان کو شکست دے کر قتل کر دیا۔
اس فتح کے بعد، رومی شہنشاہ نے حارث کو دربار میں بلایا اور اسے "البَطریق" (رومی فوجی اعزاز) کا لقب عطا کیا۔
 رسول اللہ ﷺ کا خط حارث بن ابی شمر کے نام 
رسول اللہ ﷺ نے حارث بن ابی شمر الغسانی (جو دمشق کا حکمران تھا) کو ایک خط بھیجا، جس میں فرمایا:
 "بسم الله الرحمن الرحيم، من محمد رسول الله إلى الحارث بن أبي شمر: سلام على من اتبع الهدى، وآمن بالله وصدق، وإني أدعوك أن تؤمن بالله وحده لا شريك له، يبقى لك ملكك."
ترجمہ:
 "اللہ کے نام سے جو رحمان و رحیم ہے۔ محمد رسول اللہ کی جانب سے حارث بن ابی شمر کے نام: ہدایت کی پیروی کرنے والے، اللہ پر ایمان لانے اور سچائی قبول کرنے والے پر سلامتی ہو۔ میں تمھیں دعوت دیتا ہوں کہ اللہ واحد پر ایمان لے آؤ، اس کے ساتھ کسی کو شریک نہ ٹھہراؤ، تو تمھاری بادشاہت قائم رہے گی۔"
 حارث بن ابی شمر کے اقوال 
 . "إذا التقى السيفان بطل الخيار." جب تلواریں ٹکرا جائیں تو اختیار ختم ہو جاتا ہے۔
 . "من اغتر بكلام عدوه فهو أعدى عدو لنفسه." جو اپنے دشمن کی باتوں میں آ جائے، وہ اپنی جان کا سب سے بڑا دشمن ہے۔كتاب: الإعجاز والإيجاز
 . "الفرصة سريعة الفوت بطيئة العود." موقع تیزی سے نکل جاتا ہے اور آہستہ لوٹتا ہے۔

 حوالہ جات 

زمرہ:عرب بادشاہ
زمرہ:مسیحی عرب
زمرہ:سوری مسیحی
زمرہ:غساسنہ
زمرہ:ساتویں صدی کی عرب شخصیات
زمرہ:چھٹی صدی کی عرب شخصیات
زمرہ:ویکی ڈیٹا والے صفحات